open-index/open-wikipedia-markdown huggingface dataset:
Mr Selfridge

**Mr Selfridge** on brittiläinen draamasarja, joka kertoo Harry Gordon Selfridgestä ja hänen vuonna 1909 perustamastaan lontoolaisesta tavaratalosta. Sarjaa on tehty neljä kymmenjaksoista tuotantokautta. Ensimmäinen jakso esitettiin Britanniassa 6. tammikuuta 2013. Neljättä tuotantokautta aloitetaan näyttämään keväällä 2016.

Sarjan kohtauksia on kuvattu muun muassa  Kentissä historiallisella Chathamin telakalla, joka esittää sarjassa tavaratalon julkisivua. Kolmannella tuotantokaudella kuvauspaikkana toimi myös South Forelandin majakka Doverissa.

## Päänäyttelijät

## Aiheesta muualla
* Yle Areena - Mr Selfridge 

## Lähteet
Lumikki ja metsästäjä

**Lumikki ja metsästäjä** () on vuonna 2012 ensi-iltansa saanut yhdysvaltalainen fantasiaelokuva, jonka on ohjannut Rupert Sanders. Elokuvan pääosissa esiintyvät Kristen Stewart, Charlize Theron ja Chris Hemsworth.

*Lumikki ja metsästäjä* menestyi taloudellisesti hyvin ja sai Oscar-ehdokkuudet erikoistehosteista ja puvustuksesta.

## Rooleissa

## Jatko-osa
Ohjaaja Rupert Sandersin mukaan oli alun perin suunnitteilla jatko-osa, mutta elokuussa 2012 ilmoitettiin, että jatko-osa olisi spin-off, joka keskittyisi Chris Hemsworthin esittämään Metsästäjää ilman Lumikkia ja näyttelijä Kristen Stewartia. Pian Universal Pictures ilmoitti, ettei alkuperäisestä jatko-osasuunnitelmasta ja Stewartin roolista ole luovuttu. Sen sijaan ohjaaja Rupert Sanders vedettiin pois projektista mahdollisesti Sandersin ja Stewartin suhdeskandaalin vuoksi. 31. heinäkuuta 2014 varmistettiin, että uudesta elokuvasta tehtäisiinkin jatko-osan sijasta esiosa.

Elokuvan ohjaajaksi oli kesäkuun 2014 tietojen mukaan ehdolla kolme: Frank Darabont, Gavin O’Connor ja Andres Muschietti, ja pian tuli tieto, että Darabontin ohjaajan paikka on viimeisiä neuvotteluja vaille sovittu. Ohjaajaksi valittiin kuitenkin tammikuussa 2015 Cedric Nicolas-Troyan. 

*[[Metsästäjä ja talvinen taistelu]]* -esiosa sai ensi-iltansa 22. huhtikuuta 2016. Chris Hemsworthin lisäksi elokuvassa jatkavat *Lumikki ja metsästäjä* -näyttelijät Charlize Theron, Sam Claflin ja Nick Frost. Uusissa rooleissa esiintyvät Emily Blunt, Jessica Chastain, Rob Brydon, Alexandra Roach ja Sheridan Smith.

## Katso myös
* Kerro, kerro kuvastin

## Lähteet
Stevan Jakoba

**Stevan Jakoba** (, s. 25. elokuuta 1971 Inđija, Serbia, Jugoslavia) on entinen serbialainen jalkapalloilija. Hänen pelipaikkansa oli hyökkääjä. Korkeimmillaan Jakoba pelasi urallaan Jugoslavian ja Unkarin pääsarjoissa.

## Ura

Jakoba oli FK Inđijan kasvatti. Hän oli osana seuran yhden menestyksekkäimmistä ikäluokista, kun FK Agrounijan nimellä toiminut joukkue pelasi Jugoslavian kolmanneksi korkeimmalla sarjatasolla 90-luvulla, saavuttaen kerran playoff-paikan ylempään sarjaan pääsystä. Kaudeksi 1996–1997 Jakoba siirtyi Winner Broker Niška Banjaan, jossa hän pelasi kahden vuoden ajan. Toinen kausi päättyi Jakoban osalta menestyksekkäästi hänen tehdessä 21 maalia, kun joukkue nousi kauden päätteeksi toiselle sarjaportaalle.

Onnistuneen kauden jälkeen Jakoba siirtyi Jugoslavian pääsarjaan nousseen Milicionar Belgradin riveihin. Peliaika Milicionarissa jäi kuitenkin vähiin Jakoban päästessä kentälle vain kahdesti, joten talvella hän liittyi Unkarin pääsarjassa pelanneeseen Haladás-Milos VFC:hen. Haladásissa Jakoba pelasi yksitoista ottelua ja onnistui maalinteossa kahdesti. Hän ei kuitenkaan jatkanut unkarilaisjoukkueessa ja liittyi Ykköseen nousseen Kuopion Palloseuran joukkueeseen.

Ensimmäisellä kaudellaan Jakoba oli KuPS:n paras maalintekijä kolmellatoista maalillaan. Talvikauden hän vietti Jugoslavian toisen sarjatason FK Bečejssä ennen paluutaan Suomen sarjakauden alkuun. Vuosi ei ollut tilastollisesti yhtä tehokas kuin Jakoban edellinen, mutta sarjamenestyksellisesti parempi kuopiolaisjoukkueen voittaessa sarjan ja ansaiten paikan Veikkausliigaan. Jakoba ei kuitenkaan jatkanut KuPS:ssa, vaan palasi takaisin kotimaahansa kasvattajaseuraansa Inđijaan, jossa hän pelasi uransa loppuun asti. Viimeisellä kaudellaan Jakoba onnistui viimein nousemaan Inđijan kanssa Serbian toiseksi korkeimmalle sarjatasolle.

## Lähteet
Zauberberg

**Zauberberg** on saksalaisen minimal techno -artisti Gasin toinen studioalbumi, joka julkaistiin loppuvuodesta 1997. Kuten kaikissa Gasin studioalbumeissa, myös *Zauberbergissa* kaikki kappaleet ovat nimettömiä.

Albumi julkaistiin kokonaisuudessaan vuonna 2008 kokoelma-albumilla *[[Nah und Fern]]*, yhdessä muiden Gasin studioalbumien kanssa.

## Kappaleet
# 
# 
# 
# 
# 
# 
# 

## Lähteet
Buffalo Bisons

**Buffalo Bisons** oli yhdysvaltalainen baseballjoukkue, joka pelasi National Leaguessa 1879–1885. Vielä nykyisinkin pelaa samanniminen minor league joukkue, joka pitää NL:n joukkuetta edeltäjänään. Ennen liittymistään NL:een Bisons voitti International Associationin liigamestaruuden. Kauden 1885 jälkeen joukkue pudotettiin Major Leaguesta, jolloin se liittyi International Leagueen. Players Leaguessa pelasi kaudella 1890 myös Buffalo Bisons -niminen joukkue, jonka ei kuitenkaan katsota olevan sama joukkue.

Bisons liittyi Western Leagueen kaudeksi 1899 ja pelasi siinä vielä vuonna 1900, jolloin liiga vaihtoi nimekseen American League. Kun AL kauden 1901 aluksi julisti itselleen Major League aseman, Bisons joutui antamaan tilaa Boston Americansille. Bisons jatkoi International Leaguessa (1884-1912 Eastern League). Heinäkuussa 1970 joukkue siirtyi Winnipegiin, Manitobaan, jossa se nimellä Winnipeg Whips toimi Montreal Exposin farmijoukkueena. Vuonna 1971 joukkueen nimeksi vaihtui Peninsula Whips ja vuonna 1973 Expos lakkautti joukkueen.

Uuden  Double-A luokan Eastern Leaguen joukkue Jersey City A's muutti Buffaloon 1979. Tämä seura katsoo olevansa alkuperäisen Bisonsin jatkaja. Kuuden kauden jälkeen Bisons liittyi Triple-A tason American Associationiin, kun Wichita Aerosin liigaoikeudet siirrettiin Buffaloon. AA:n tultua lakkautetuksi 1997 siirtyi Bisons edelleen International Leagueen. Vuodesta 2013 alkaen joukkue on ollut Toronto Blue Jaysin farmijoukkue. Sopimus on voimassa kauteen 2018 saakka. 

## Lähteet

## Aiheesta muualla

* TOP 100 teams 
* Joukkueen MLB-historia
* Joukkueen viralliset kotisivut
Filmfare Awards South 2002

**Filmfare Awards South 2002** oli 24. toukokuuta 2003 Hyderabadissa pidetty tilaisuus, jossa palkittiin vuoden 2002 parhaat eteläintialaiset elokuvat. Se oli 50:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.

Tämä oli ensimmäinen kerta, kun tamili- ja telugukategorioissa jaettiin palkinnot parhaasta koomisesta roolista, parhaasta antagonistisesta roolista sekä parhaasta mies- ja naissivuosasta.

## Eniten palkintoja saaneet elokuvat

### Kannada
* 3 palkintoa: *[[Dweepa]]*
* 1 palkinto: *[[Dhum]]* ja *[[Nandi]]*

### Tamili
* 3 palkintoa: *[[Gemini (elokuva)|Gemini]]* ja *[[Kannathil Muthamittal]]*
* 1 palkinto: *[[Azhagi]]*, *[[Panchatantram]]*, *[[Run (elokuva)|Run]]*, *[[Unnai Ninaithu]]* ja *[[Villain]]*

### Malajalam
* 3 palkintoa: *[[Meesa Madhavan]]*
* 2 palkintoa: *[[Nandanam]]*

### Telugu
* 3 palkintoa: *[[Khadgam]]*
* 2 palkintoa: *[[Indra (elokuva)|Indra]]*, *[[Jayam]]* ja *[[Santosham]]*
* 1 palkinto: *[[Manmadhudu]]* ja *[[Nuvve Nuvve]]*

## Voittajat

### Kannada
* Paras elokuva: *[[Dweepa]]*
* Paras ohjaaja: Girish Kasaravalli – *[[Dweepa]]*
* Paras miesnäyttelijä: Sudeep – *[[Nandi]]*
* Paras naisnäyttelijä: Soundarya – *[[Dweepa]]*
* Paras musiikki: Guru Kiran – *[[Dhum]]*

### Tamili
* Paras elokuva: *[[Azhagi]]*
* Paras ohjaaja: Maniratnam – *[[Kannathil Muthamittal]]*
* Paras miesnäyttelijä: Ajith Kumar – *[[Villain]]*
* Paras naisnäyttelijä: Simran – *[[Kannathil Muthamittal]]*
* Paras koomikko: Vivek – *[[Run (elokuva)|Run]]*
* Paras antagonisti: Kalabhavan Mani – *[[Gemini (elokuva)|Gemini]]*
* Paras miessivuosa: Jayaram – *[[Panchatantram]]*
* Paras naissivuosa: Sneha – *[[Unnai Ninaithu]]*
* Paras musiikki: Bharadwaj – *[[Gemini (elokuva)|Gemini]]*

### Malajalam
* Paras elokuva: *[[Nandanam]]*
* Paras ohjaaja: Lal Jose – *[[Meesa Madhavan]]*
* Paras miesnäyttelijä: Dilip – *[[Meesa Madhavan]]*
* Paras naisnäyttelijä: Navya Nair – *[[Nandanam]]*
* Paras musiikki: Vidyasagar – *[[Meesa Madhavan]]*

### Telugu
* Paras elokuva: *[[Santosham]]*
* Paras ohjaaja: Krishna Vamsi – *[[Khadgam]]*
* Paras miesnäyttelijä: Chiranjeevi – *[[Indra (elokuva)|Indra]]*
* Paras naisnäyttelijä: Sada – *[[Jayam]]*
* Paras koomikko: Brahmanandam – *[[Manmadhudu]]*
* Paras antagonisti: Shafi – *[[Khadgam]]*
* Paras miessivuosa: Prakash Raj – *[[Nuvve Nuvve]]*
* Paras naissivuosa: Sangitha – *[[Khadgam]]*
* Paras musiikki: R. P. Patnaik – *[[Santosham]]*

### Tekniset ja erikoispalkinnot
* Paras teknikko: Ravi K. Chandran – *[[Kannathil Muthamittal]]* (tamili)
* Paras koreografi: Lawrence – *[[Indra (elokuva)|Indra]]* (telugu)
* Paras tulokas: Nitin – *[[Jayam]]* (telugu)
* Paras laulaja: Anooradha Sriram – *[[Gemini (elokuva)|Gemini]]* (tamili)
* Elämäntyöpalkinto
** K. Raghavendra Rao
** Sahasa Simha Vishnuvardhan

## Lähteet
Filmfare Awards South 2003

**Filmfare Awards South 2003** oli 12. kesäkuuta 2004 Chennaissa pidetty tilaisuus, jossa palkittiin vuoden 2003 parhaat eteläintialaiset elokuvat. Se oli 51:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.

## Eniten palkintoja saaneet elokuvat

### Kannada
* 2 palkintoa: *[[Swathi Muthu]]*
* 1 palkinto: *[[Excuse Me]]*, *[[Kichcha]]* ja *[[Paris Pranaya]]*

### Tamili
* 6 palkintoa: *[[Pithamagan]]*
* 4 palkintoa: *[[Kaakha Kaakha]]*
* 1 palkinto: *[[Anbe Sivam]]* ja *[[Saamy]]*

### Malajalam
* 4 palkintoa: *[[Manasinakkare]]*
* 1 palkinto: *[[Kasturimaan]]*

### Telugu
* 4 palkintoa: *[[Okkadu]]*
* 3 palkintoa: *[[Amma Naana O Tamil Ammayi]]*
* 1 palkinto: *[[Aithe]]*, *[[Sathyam]]*, *[[Tagore (elokuva)|Tagore]]* ja *[[Vishnu (elokuva)|Vishnu]]*

## Voittajat

### Kannada
* Paras elokuva: *[[Paris Pranaya]]*
* Paras ohjaaja: Arun Prasad – *[[Kichcha]]*
* Paras miesnäyttelijä: Sudeep – *[[Swathi Muthu]]*
* Paras naisnäyttelijä: Meena – *[[Swathi Muthu]]*
* Paras musiikki: R. P. Patnaik – *[[Excuse Me]]*

### Tamili
* Paras elokuva: *[[Pithamagan]]*
* Paras ohjaaja: Bala – *[[Pithamagan]]*
* Paras miesnäyttelijä: Vikram – *[[Pithamagan]]*
* Paras naisnäyttelijä: Laila – *[[Pithamagan]]*
* Paras koomikko: Vivek – *[[Saamy]]*
* Paras antagonisti: Jeevan – *[[Kaakha Kaakha]]*
* Paras miessivuosa: Surya – *[[Pithamagan]]*
* Paras naissivuosa: Sangeetha – *[[Pithamagan]]*
* Paras musiikki: Harris Jayaraj – *[[Kaakha Kaakha]]*

### Malajalam
* Paras elokuva: *[[Manasinakkare]]*
* Paras ohjaaja: Sathyan Antikad – *[[Manasinakkare]]*
* Paras miesnäyttelijä: Jayaram – *[[Manasinakkare]]*
* Paras naisnäyttelijä: Meera Jasmine – *[[Kasturimaan]]*
* Paras musiikki: Ilayaraja – *[[Manasinakkare]]*

### Telugu
* Paras elokuva: *[[Okkadu]]*
* Paras ohjaaja: Gunasekhar – *[[Okkadu]]*
* Paras miesnäyttelijä: Mahesh Babu – *[[Okkadu]]*
* Paras naisnäyttelijä: Asin Thottumkal – *[[Amma Naana O Tamil Ammayi]]*
* Paras koomikko: Ali – *[[Amma Naana O Tamil Ammayi]]*
* Paras antagonisti: Pavan Malhotra – *[[Aithe]]*
* Paras miessivuosa: Prakash Raj – *[[Tagore (elokuva)|Tagore]]*
* Paras naissivuosa: Jayasudha – *[[Amma Naana O Tamil Ammayi]]*
* Paras musiikki: Mani Sharma – *[[Okkadu]]*

### Tekniset ja erikoispalkinnot
* Tuomariston erikoispalkinto: *[[Anbe Sivam]]* (tamili)
* Paras kuvaaja: Rajsekhar – *[[Kaakha Kaakha]]* (tamili)
* Paras koreografi: Brinda – *[[Kaakha Kaakha]]* (tamili)
* Paras tulokas: Manchu Vishnu – *[[Vishnu (elokuva)|Vishnu]]* (telugu)
* Paras laulaja: Chakri – *[[Sathyam]]* (telugu)
* Elämäntyöpalkinto
** K. J. Yesudas
** Vijayshanthi

## Lähteet
Mothers Against Drunk Driving

**Mothers Against Drunk Driving** (*MADD* tai *M.A.D.D.*, aiemmin *Mothers Against Drunk Drivers*) on yhdysvaltalainen vuonna 1980 perustettu voittoa tavoittelematon järjestö, jonka tavoitteena on ehkäistä rattijuopumuksia sekä tarjota tukea rattijuoppojen uhreille ja heidän omaisilleen. MADD oli yksi niistä järjestöistä 1980-luvun alkupuolella, jotka toivoivat voimakkaasti alkoholijuomien ikärajan nostoa 18 vuodesta 21 vuoteen Yhdysvalloissa, mikä lopulta toteutuikin vuonna 1984. Alkoholijuomien ikärajan pitäminen 21 vuodessa Yhdysvalloissa onkin ollut järjestön keskeisiä vaatimuksia koko sen toiminnan ajan. Järjestö on alallaan maansa suurin. Järjestö toimii myös Kanadassa. 

## Lähteet
Got to Be Certain

"**Got to Be Certain**" on kappale Kylie Minoguen debyyttialbumilta *[[Kylie (albumi)|Kylie]]* (1988). Se julkaistiin singlenä 2. toukokuuta 1988 Australiassa ja Britanniassa, ja sen kirjoittivat ja tuottivat Stock, Aitken ja Waterman.

## Kappaleet
;CD single
# "Got to Be Certain" (Extended Mix) – 6:36
# "I Should Be So Lucky" (Extended Mix) – 6:08
# "Got to Be Certain" (Out for a Duck, Bill, Platter Plus Dub Mix – Instrumental) – 3:17

;7" vinyl single
# "Got to Be Certain" – 3:17
# "Got to Be Certain" (Out for a Duck, Bill, Platter Plus Dub Mix – Instrumental) – 3:17

;12" vinyl single
# "Got to Be Certain" (Extended Mix) – 6:36
# "Got to Be Certain" (Out for a Duck, Bill, Platter Plus Dub Mix – Instrumental) – 3:17
# "Got to Be Certain" – 3:17

;12" remix
# "Got to Be Certain" (Ashes to Ashes – The Extra Beat Boys remix) – 6:52
# "Got to Be Certain" (Out for a Duck, Bill, Platter Plus Dub Mix – Instrumental) – 3:17
# "Got to Be Certain" – 3:17

## Listasijoitukset

## Esitykset konserteissa
* Disco in Dream / The Hitman Roadshow 
* Enjoy Yourself Tour
* Rhythm of Love Tour
* Let's Get to It Tour
* Showgirl Tour (a cappella joissain konserteissa vain)
* Showgirl Homecoming Tour (a cappella joissain konserteissa vain)
* For You, For Me Tour (a cappella Las Vegasissa vain)
* Aphrodite World Tour (a cappella joissain konserteissa vain)
* Anti Tour

## Aiheesta muualla
*Kylie Minoguen virallinen sivusto
Peter Geitel

**Lars Peter Geitel** (20. heinäkuuta 1945 Helsinki – 18. elokuuta 2018 Lahti) oli suomalainen rallikuljettaja ja toimittaja. Geitel voitti vuonna 1957 mäkiautoilun epävirallisen SM-kilpailun. Peter Geitelin isä oli 1950-luvulla tunnettu ratakuljettaja Fred Geitel ja isoisä 1920-luvulla Helsinki–Haaparanta–Tukholma–Helsinki-ajoon osallistunut Fred Geitel.

## Ralliura
Urallaan Geitel ajoi lähinnä kotimaassa saavuttaen mitalisijoja. MM-tasolla Geitel osallistui useana vuonna Jyväskylän Suurajoihin sekä RAC-ralliin. Vuosina 1984 ja 1985 Geitel osallistui B-ryhmän Nissan 240RS:llä Erkki Vanhasen kanssa Islannissa Ljoma-ralliin. Molemmilla kerroilla kisa päättyi keskeytykseen. 

## Toimittaja
Peter Geitel työskenteli Tekniikan Maailman toimittajana vuosina 1971–1977 ja Vauhdin Maailman päätoimittajana vuosina 1978–2007. Sittemmin Geitel toimi koeajajana Nelosen automakasiinissa vuosina 2007-2016.

## Lähteet

## Aiheesta muualla
* Tilastoja Peter Geitelin urasta (arkistoitu linkki, archive.org)
* Hanna Lumme: ''Moottorisuvun vesa ei hylkää vauhdin maailmaa'', Yle Lahti 9.6.2013
* Peter Geitelin muistokirjoitus Helsingin Sanomissa
Barbi Benton

**Barbi Benton** (alun perin **Barbara Lynn Klein**; s. 28. tammikuuta 1950 New York City, New York, Yhdysvallat) on yhdysvaltalainen tummatukkainen malli, näyttelijä ja laulaja. Hän oli 70-luvulla tunnettu *[[Playboy]]*-lehden mallina ja kansikuvatyttönä, sekä Hugh Hefnerin piireihin kuuluvana.

Benton syntyi New Yorkissa 1950, mutta perhe muutti ja 2-vuotiaasta asti hän asui Sacramentossa, Kaliforniassa. Opiskellessaan Kalifornian yliopistossa, hän 18-vuotiaana otti vastaan filmaustyön Hugh Hefnerin Playboy-juhlien filmauksesta, jossa Benton tutustui Hefneriin, jonka kanssa työskenteli kuvauksissa. Kuvausten jälkeen Hefner pyysi Bentonia treffeille. Bentonin vastauksen 42-vuotiaalle Hefnerille oli: ”En ole koskaan ollut treffeillä kenenkään yli 24-vuotiaan kanssa.”. Hefner vastasi tähän: ”Mitäs siitä, en ole minäkään.” He aloittivat suhteen, joka kesti monia vuosia. Hefner sai hänet vaihtamaan nimensä Barbara Kleinista myyvemmäksi Barbi Bentoniksi. Benton oli neljä kertaa Playboyn kansikuvatyttönä.

Benton on näytellyt monissa tv-sarjoissa, näytellyt elokuvissa ja laulanut muun muassa kantri-musiikkia.

Benton tuli tunnetuksi Suomessa 1976, kun hän esiintyi tv-sarjassa *[[Sheriffi McCloud]]*, jossa lauloi kappaleensa ”Ain’t That Just the Way”. Laulusta tuli erittäin suosittu Suomessa, vaikka sen suosio tuli niin yllättäen, että levyä oli aluksi vaikea saada myyntiin. Virve Vicky Rosti julkaisi kappaleen suomeksi nimellä ”Näinkö aina meille täällä käy” ja Ruotsissa Bentonin levy oli single-listan ykkösenä peräti viisi viikkoa.  

Hän on julkaissut viisi pitkäsoittoäänilevyä.

### Pitkäsoittoäänilevyt

## Lähteet
* 
* 
* 

### Viitteet

## Aiheesta muualla

*
Roza Hutor Alpine Center

**Roza Hutor Alpine Center** () on laskettelukeskus Roza Hutorin talviurheilukeskuksessa Krasnaja Poljanan taajamassa Sotšissa Venäjällä.

Keskus toimi vuoden 2014 talviolympialaisten alppihiihtotapahtumien kilpailupaikkana. Roza Hutor Alpine Centerin olympiarinteet valmistuivat vuonna 2011, ja siellä käytiin ensimmäiset maailmancupin kilpailut vuonna 2012. Siellä järjestettiin myös alppihiihdon nuorten maailmanmestaruuskilpailut vuonna 2016.

## Lähteet
*Rosa Khutor rosakhutor.com 
*Lifts rosakhutor.com 
*Great Adventure Slopes rosakhutor.com 
*Results – Sotši fis-ski.com 
*Results – Roza Hutor fis-ski.com 

## Aiheesta muualla
Raili Rusto

**Raili Annikki Rusto** (s. 9. toukokuuta 1929 Rauma) on suomalainen televisio-ohjaaja, joka tunnetaan pitkästä urastaan Yleisradion lastenohjelmien parissa. Rusto tuli Yle TV1:n lasten- ja nuortentoimituksen palvelukseen vuonna 1965.

Nuorena Raili Rusto harrasti maalaamista ja lausuntaa ja kiinnostui sitten teatterista opettajansa Kastehelmi Karjalaisen innostamana. Amatöörituotannoista hänet otettiin töihin ammattiteattereihin ilman alan koulutusta. Rusto näytteli Turussa, Jyväskylässä ja Vaasassa ja siirtyi sitten miehensã Timo Tihosen mukana Helsinkiin, jossa hän jäi freelanceriksi. Pian hän sai töitä alkuvaiheessa olleen television lastenohjelmien parista.

## Ohjauksia
Lähteet:
* 1965: *Pessi ja Illusia*, Yrjö Kokon tekstistä
* 1966: *Tärkeä päivä*, käsikirjoitus Kaija Jokinen
* 1966: *Miiru*, käsikirjoitus ja kuvitus Oili Tanninen 
* 1967: *Nunnu Nukkula*, käsikirjoitus ja kuvitus Oili Tanninen 
* 1967 *Tunturiuni*
* 1969: *[[Koko kaupungin Vinski (elokuva)|Koko kaupungin Vinski]]*, käsikirjoitus Tuovi Puupponen 
* 1970: *[[Vinski ja Vinsentti (elokuva)|Vinski ja Vinsentti]]*, käsikirjoitus Tuovi Puupponen
* 1973: *Äiti menee naimisiin*, käsikirjoitus Jussi Helminen
* 1973: *Ukkojen työt ja akkojen työt*, käsikirjoitus Anu Kaipainen
* 1974: *Tässä on Hely Ahonen*, käsikirjoitus Rauha S. Virtanen
* 1976: *[[Aikapoika ja mono]]*, käsikirjoitus Jussi Helminen
* 1976: *Laulukokeet*, käsikirjoitus Rauha S. Virtanen
* 1976: *Poika Kaunissaaresta*, käsikirjoitus Kari Kyrönseppä
* 1977: *Jääkö Pekka luokalle?*, käsikirjoitus Rauha S. Virtanen
* 1977: *Ukkovarvas*, käsikirjoitus Tupuna Vaissi
* 1977: *[[Villahousupakko]]*, käsikirjoitus Asko Martinheimo
* 1978: *Kalpeat naamat*, käsikirjoitus Raili Mikkanen
* 1979: *Pääsy kielletty*, käsikirjoitus Rauha S. Virtanen
* 1982: *Kahdeksan peiliä*, käsikirjoitus Walentin Chorell
* 1982: *Kolme mummoa*, käsikirjoitus Rauha S. Virtanen
* 1983: *Äidin uhmaikä*
* 1984: *[[Ystävyyden saari]]*, käsikirjoitus Caj Westerberg
* 1987: *Saaren Heta*, käsikirjoitus Pirkko Jaakola
* 1989: *Kolmas pyörä*, käsikirjoitus Ilse Rautio
* 1990: *Uppo-Nalle runoilijana*
* 1991: *[[Uppo-Nalle (elokuva)|Uppo-Nalle]]*
* 1991: *Uppo-Nalle ja erakko*
* 1991: *Uppo-Nallen syksy*
* 1991: *Nuuskijat*, käsikirjoitus Hannele Huovi
* 1993: *Tavallinen luokka*, käsikirjoitus Pirkko Jaakola ja Tiina Harpf
* 1998: *Oi mikä mimmi*, käsikirjoitus Pirkko Jaakola ja Tiina Harpf

## Palkintoja ja tunnustuksia
*Tonavan pokaali ensimmäisillä Bratislavan lastenelokuvafestivaaleilla 1971 elokuvalle *Vinski ja Vinsentti*
*valtionpalkinto elokuville *Vinski ja Vinsentti* (1970) ja *Ukkovarvas* (1977)
*Prix Jeunesse -palkinnot elokuvista *Äiti menee naimisiin* (1973) ja *Kahdeksan peiliä* (1982)
*Prix Donau -kilpailun näytelmäsarjan voitto 1977 elokuvalle *[[Aikapoika ja mono]]*
*ensipalkinto Tampereen lyhytelokuvajuhlilla 1978 lastenohjelmalle *Kalpeat naamat*

* Suomen Rauhanpuolustajien rauhankasvatuspalkinto 1985

## Lähteet

## Aiheesta muualla
* 
*
Alex Pastoor

**Alex Pastoor** (s. 26. lokakuuta 1966) on alankomaalainen jalkapallovalmentaja ja entinen keskikenttäpelaaja. 

## Ura pelaajana

Pastoor aloitti ammattilaisuransa FC Volendamissa vuonna 1989. Hän edusti seuraa kuuden vuoden ajan ja kuului Volendamin keskikentän johtaviin pelaajiin. Pastoorin aikana Volendam pelasi Alankomaiden pääsarjassa ja sijoittui parhaimmillaan kuudenneksi. Hänen viimeisellä kaudellaan Volendam eteni Alankomaiden cupin finaaliin, jossa se kuitenkin hävisi Feyenoordille 2–1.

Hän siirtyi kesällä 1995 SC Heerenveeniin, jossa pelasi kaksi hyvää kautta ja oli jälleen keväällä 1997 häviämässä cupin loppuottelua. Toisella kerralla Roda JC oli parempi maalein 4–2. Finaalitappiokauden jälkeen Pastoor siirtyi Heerenveenistä KRC Harelbekeen, jossa pelasi yhden kauden. Hän lopetti uransa itävaltalaisseura SC Austria Lustenaussa vuonna 2001. 

### Meriitit pelaajana

* Alankomaiden cup
**Hopeaa (2): 1995, 1997 

## Ura valmentajana

Valmennusuransa Pastoor aloitti AZ Alkmaarin juniorivalmentajana kesällä 2001. Hän valmensi syksyn ajan seuran U19-joukkuetta, kunnes marraskuussa siirtyi amatööriseura AFC Amsterdamin päävalmentajaksi. Elokuussa 2005 Gertjan Verbeek nosti hänet apuvalmentajakseen SC Heerenveenin edustusjoukkueeseen. Pastoor jatkoi AFC:n päävalmentajana elokuuhun 2006 saakka. 

AZ:n apuvalmentajan tehtävät Pastoor jätti kesällä 2008 ja siirtyi Feyenoordin organisaatioon juniorivalmentajaksi. Yhden kauden jälkeen hän jätti tehtävät siirtyen SBV Excelsiorin päävalmentajaksi. Pastoorin johdolla Excelsior sijoittui kaudella 2009/10 Eerste Divisien kolmanneksi ja nousi pääsarjaan. Ensimmäinen kausi liigassa päättyi sijalle 16. Hyvä menestys piskuisessa Excelsiorissa vei Pastoorin NEC Nijmegenin päävalmentajaksi kesällä 2011.

NECissä ensimmäinen kausi päättyi sijalle 8, mutta europelipaikkaa ei karsintojen kautta irronnut. Kausi 2012/13 oli vaikea ja Pastoorin suojatit jäivät liigassa vasta sijalle 15. Kun kausi 2013/14 alkoi sekin heikosti, NEC erotti Pastoorin elokuussa 2013. 

Maaliskuussa 2014 Pastoor palasi valmennustehtäviin SK Slavia Prahan päävalmentajana.  Seura ei kuitenkaan uusinut Pastoorin sopimusta kauden jälkeen. Hän jatkoi uraansa AZ Alkmaarissa Marco van Bastenin apuvalmentajana. Syyskuussa 2014 hän nousi AZ:n päävalmentajaksi, kun van Basten jätti terveyssyistä tehtävänsä. 

Tammikuussa 2015 Pastoor aloitti Sparta Rotterdamin päävalmentajana. Kausi päättyi Spartan osalta kahdeksanteen sijaan Eerste Divisiessä. Ensimmäisellä täydellä kaudellaan 2015/16 Pastoor luotsasi Spartan Eerste Divisien mestaruuteen ja seura nousi kuuden kauden jälkeen takaisin pääsarjaan.

Maaliskuun puolivälissä 2019 Pastoorista tuli Itävallan Bundesliigassa sijalla 11 majailleen SCR Altachin päävalmentaja.

### Meriitit valmentajana

* Eerste Divisie: 2016

## Lähteet

* The profile for Alex Pastoor

### Viitteet
Piste Mont Lachaux

**Piste Mont Lachaux** on laskettelurinne Crans Montanan talviurheilukeskuksessa Lensin ja Crans-Montanan kunnissa Sveitsissä.

Piste Mont Lachaux on yhdistelmärinne ja se muodostuu **Bouby Rombaldi** ja **Bouby Rombaldi Slalom** -rinteistä.

Piste Mont Lachaux’ssa järjestettiin vuoden 1987 alppihiihdon MM-kilpailujen naisten syöksylaskukilpailut, muut kilpailut järjestettiin viereisessä Piste Nationale -rinteessä ja hieman kauempana olevassa Chetseron-rinteessä. Piste Mont Lachaux tunnetaan myös alppihiihdon maailmancupin kilpailujen isäntäpaikkana ja siinä järjestetään vuoden 2027 alppihiihdon MM-kilpailujen naisten syöksylasku-, super-g-, pujottelu- ja joukkuealppihdistettykilpailut sekä miesten pujottelukilpailu.

## Reitti
Piste Mont Lachaux’n yläasema ja syöksylaskuradan lähtöpaikka sijaitsee 2&nbsp;210 metriä merenpinnan yläpuolella hyvin lähellä Mont Lachaux -vuoren huippua.

Lähdön jälkeen alkaa lyhyt liukuosuus *Mont­ Lachaux*. Sen jälkeen tulee super-g:n lähtöpaikka. Super-G:n lähdön jälkeen tulee jyrkänne *La Face* (Kasvo) ja *Le Trou du Renard* (Ketunreikä), jossa rinne kääntyy jyrkästi vasemmalle kapeassa kohdassa. Sen jälkeen tulee hyppy ja jyrkänne, jonka jälkeen rinne kääntyy jyrkästi oikealle lyhyelle liukuosuudelle, jossa sijaitsee radan toinen hyppy *La Bosse du Président* (Presidentin hyppy).

Liukuosuuden jälkeen rinne kääntyy vasemmalle *Le Mur de Montanin*iin (Montanin seinä). Se on radan toiseksi jyrkin kohta 49&nbsp;%:n jyrkkyydellä. Sitten tulee *La Traverse de Clavan* (Clavanin kallistus) ja tiukka oikealle kääntyvä mutka *Le Toboggan* (Kelkka).

Le Tobogganin jälkeen alkaa loppujyrkänne ja heti sen alussa on pujottelun lähtöpaikka. Loppujyrkänteellä on *Le Reck de Vermala* ja koko rinteen jyrkin kohta 53&nbsp;% sekä rakennettu maalihyppyri. Loppujyrkänteellä rinne yhtyy Piste Nationale -rinteeseen ja syöksylaskuratojen maalit sijaitsevat 1&nbsp;545 metriä merenpinnan yläpuolella yhteisellä maalialueella. Siitä rinne jatkuu Nationalena 1&nbsp;509 metriä merenpinnan yläpuolelle Violettes Express -gondolihissin ala-asemalle.

## Lähteet
*Piste and lifts conditions crans-montana.ch 
*Piste Map crans-montana.ch 
*Audi FIS Alpine Ski World Cup 2017 Crans-Montana  crans-montana.ch 
*Piste Mont Lachaux & Profils skicm-cransmontana.ch 
*Slopes – Crans Montana 2027 cransmontana2027.ch 
*Piste Mont Lachaux cransmontana2027.ch 
*The legendary Nationale piste gets a green light from the FIS cransmontana2027.ch 
*Results – Crans Montana fis-ski.com 

### Viitteet
Olympia (laskettelurinne)

**Olympia** eli **Störtloppet** on laskettelurinne SkiStar Åren talviurheilukeskuksessa Åressa Ruotsissa.

Olympia-rinteen erikoisuus on sen loppujyrkänne, jota ennen olevan tasanteen alla on vuonna 2005 rakennettu Eurooppatie 14:n 130 metriä pitkä tunneli, joka korvasi aiemman 30 metrisen sillan.

Olympia tunnetaan alppihiihdon maailmancupin ja maailmanmestaruuskilpailujen isäntäpaikkana. Rinteellä on kilpailtu miesten maailmanmestaruuksista vuosina 1954, 2007 ja 2019, naisten kilpailut on käyty viereisillä WM-Strecke ja Gästrappet rinteillä.

## Reitti
Syöksylaskun lähtö sijaitsee 1&nbsp;267 metriä merenpinnan yläpuolella lähellä Gondolen-gondolihissin yläasemaa ja super-g:n lähtöpaikka alempana 1&nbsp;034 metriä merenpinnan yläpuolella.

Olympia alkaa pitkällä mutkittelevalla kapeahkolla liukuosuudella. Liukuosuudella sijaitsevat *Gropen* (Kuiluun), *Bäckfallet* (Puro pudotus), *Lillbranten* (Pikkujyrkänne) ja *Myren* (Suo).

Liukuosuus päättyy ulospäin kaltevaan oikealle jyrkästi kääntyvään mutkaan *Olympiaflyget* (Olympialento), jonka jälkeen on suurpujottelun lähtöpaikka. Suurpujottelu alkaa suoraan *Stövelbranten* (Lähtöjyrkänne) -jyrkänteellä, kun syöksyrinne tulee siihen jyrkästi vasemmalle kääntyvän mutkan jälkeen. Stövelbranten loppuu tiukkaan ulospäin kaltevaan vasen-oikea S-mutkaan. S-mutkan jälkeen tulee *Bringsbranten*-jyrkänne, jyrkänteen jälkeen tulee *Russisprung* (Russihyppy) ja *Varggropen* (Susikuoppa). Varggropenin jälkeen sijaitsee pujottelun lähtöpaikka.

Varggropenia seuraa *Kanonröret* (Tykinputki), joka on muodoltaan puoliympyrämäinen. Sen jälkeen tulee hyppy *Galgbacken*-jyrkänteelle. Sitä seuraa laajat S-mutkat ennen *Målhoppet*ia (Maalihyppy).

Målhoppetin jälkeen tulee lyhyt loppujyrkänne *Målbranten* ennen maalia, joka sijaitsee 396 metriä merenpinnan yläpuolella Åren taajamassa.

## Lundsrappet

Lundsrappet sijaitsee Olympia-rinteen vieressä ja rinteet yhtyvät lopputasanteella. Lundsrappetissa on järjestetty alppihiihdon maailmacupin naisten tekniikkalajiosakilpailuja sekä joulukuussa 2014 Val d’Isèresta siirretyt miesten tekniikkalajiosakilpailut.

## Lähteet
*SkiStar Åre skistar.com 
*Åre pistkarte  SkiStar.com 
*Weather & slopes – SkiStar Åre skistar.com 
*The Competitions  are2019.com 
*It's happening in Åre during the World Championships  skistar.com 
*Explore Åre  are2019.com 
*Results – Åre fis-ski.com 

### Viitteet
St. Louis Maroons / Indianapolis Hoosiers

**St. Louis Maroons** oli ammattilaisbaseball joukkue St. Louisissa 1884-1886. Ensimmäisellä kaudellaan se voitti Union Association -liigan mestaruuden. Kun liiga välittömästi tämän jälkeen lakkautettiin, siirtyi joukkue National Leagueen. Kaudelle 1887 joukkue sijoitettiin Indianapolisiin ja se vaihtoi nimekseen **Indianapolis Hoosiers** pelaten vielä kolme kautta ennen lakkauttamistaan.

American Association -liigassa pelasi 1884 Indianapolis Hoosiers -niminen joukkue (myös nimellä *Blues*), joka ei liity tähän seuraan. Federal Leaguessa 1914-1915 pelannut Newark Peppers tunnettiin ensimmäisellä kaudellaan nimellä Indianapolis Hoosiers.

## Aiheesta muualla
* baseball-reference - St. Louis Maroonsin tilastot
* baseball-reference - Indianapolis Hoosiersin tilastot
Akhilleus – voittamaton soturi

**Akhilleus – voittamaton soturi** (, ”Akhilleuksen viha”) on vuonna 1962 valmistunut italialainen elokuva. Lajityypiltään mytologia-aiheista peplumia edustavan elokuvan on ohjannut Marino Girolami. Sen pääosaa Akhilleusta esittää yhdysvaltalainen Gordon Mitchell.

## Juoni
Elokuva perustuu Homeroksen ''Iliaan'' kertomukseen Troijan sodasta. Fthian myrmidoneja johtava Akhilleus taistelee troijalaisia vastaan tietäen, ettei selviydy sodasta hengissä. Kreikkalaisten johtaja, Mykenen kuningas Agamemnon riistää Akhilleukselta tämän orjattaren Briseiksen, minkä seurauksena Akhilleus joukkoineen kieltäytyy jatkamasta sotimista. Troijalaisten hyökätessä Akhilleuksen ystävä Patroklos johtaa myrmidonit taisteluun, jossa Troijan prinssi Hektor surmaa Akhilleukseksi pukeutuneen Patrokloksen. Lopuksi Akhilleus kostaa ystävänsä kuoleman tappamalla Hektorin kaksintaistelussa.

## Näyttelijät

## Tuotanto ja teemat
*Akhilleus – voittamaton soturi* on kuvattu Ultrascope-laajakangastekniikalla Eastmancolor-väreissä Incir De Paolisin studiolla Roomassa sekä Tor Caldaran ja Caldara di Manzianan luonnosuojelualueilla. Osa joukkokohtauksista on lainattu Giorgio Ferronin ''Troijan urhoista''.

Hyvin keskinkertaisena ohjaajana tunnetun Marino Girolamin elokuvaa on pidetty yhtenä peplum-tyylilajin ”pienistä helmistä”. Se on mytologiseen aiheeseensa vakavasti suhtautuva draamaelokuva, joka väkivaltaisista toimintajaksoistaan huolimatta perustuu pitkälti dialogiin. Elokuvan ehdoton tähti on Gordon Mitchell, yksi tyylilajin harvoista voimamiehistä, joka osaa oikeasti myös näytellä. Hänen esittämänsä Akhilleus on voimakas ja synkkä sankarihahmo, jonka raivo lähentelee uskottavasti hulluuden rajoja. Elokuva oli aikanaan kohtalainen yleisömenestys ja sai osakseen myös hyviä arvosteluja.

## Lähteet

## Aiheesta muualla
* 
*
Cafe Arome Hieno

**Cafe Arome Hieno** on Meiran kahvimerkki. Tuoteperheeseen kuuluu sekä vaalea- että tummapaahtoiset suodatinkahvit ja papukahvit. Cafe Arome Hieno-kahvit ovat sekoitus useammasta maasta tulleita kahvipapuja.

## Lähteet
* Cafe Arome Hieno – huippulaatuinen premium-kahvi  Meira Oy.
Aprepitantti

**Aprepitantti** (C23H21F7N4O3) on antiemeettinen eli oksentelua ja pahoinvointia ehkäisevä lääkeaine. Yhdistettä käytetään erityisesti syöpälääkkeinä käytettävien sytostaattien aiheuttaman pahoinvoinnin hoitoon.

## Ominaisuudet ja käyttö
Aprepitantti on huoneenlämpötilassa kiteinen valkoinen tai kellertävä aine. Yhdiste ei liukene veteen, mutta liukenee orgaanisiin liuottimiin, kuten etanoliin, isopropyyliasetaattiin ja asetonitriiliin.

Aprepitantin vaikutus perustuu substanssi P/neurokiniini 1 -reseptorien toiminnan estämiseen. Reseptorien eston seurauksena pahoinvointia ja oksentamista aiheuttavien signaalien kulku aivoissa estyy. Toisin kuin monet muut antiemeetit, aprepitantti ei vaikuta serotoniini-, dopamiini- tai kortikosteroidireseptorien toimintaan. Aprepitantilla on kuitenkin näihin reseptoreihin vaikuttavien lääkeaineiden deksametasonin ja ondansetronin toimintaa vahvistava ominaisuus. Aprepitanttia käytetään sytostaattihoitojen kuten sisplatiinin aiheuttaman pahoinvoinnin hoidossa. Sen käyttöä leikkausten jälkeisen pahoinvoinnin hoitoon on myös tutkittu, joskin käyttöä rajoittaa lääkkeen kalleus.. Aprepitantti on CYP3A4-entsyymin inhibiittori ja tällä on vaikutusta muiden lääkeaineiden metaboliaan.

## Synteesi
Aprepitantti on optisesti aktiivinen yhdiste ja sen syntetisoimiseksi on kehitetty tehokas asymmetrinen synteesi. Synteesi soveltuu usean kilogramman mittakaavaan ja sisältää muun muassa stereoselektiivisen asymmetrisen vedytyksen.
:

## Lähteet
Teresa Moorhouse

**Teresa Moorhouse** (s. 1981) on Helsingissä asuva ja työskentelevä tekstiilitaiteilija. Hän valmistui pariisilaisesta muotikoulusta ja suoritti maisterintutkinnon Taidekorkeakoulussa Helsingissä. Hän aloitti neuleiden ja graafisen suunnittelun parissa, mutta innostui pian tekstiileistä ja näytti luonnoksiaan Marimekon silloiselle toimitusjohtajalle, Kirsti Paakkaselle. Tämä innostui, ja Moorhouse on suunnitellut kuoseja Marimekolle vuodesta 2004 lähtien.

Kesällä 2014 Moorhouse oli mukana Kiasman ja Marimekon yhteisnäyttelyssä ”Kimpassa”.

Moorhousen vanhemmat ovat Suomeen asettunut englantilaissyntyinen arkkitehti Jonathan Moorhouse ja taidehistorioitsija Leena Ahtola-Moorhouse.

## Lähteet
Open Handset Alliance

**Open Handset Alliance** on 84 yrityksen yhteenliittymä (konsortio), joka kehittää mobiililaitealan avoimia standardeja  ja koordinoi Android-käyttöjärjestelmän kehitystä. Yhteenliittymä perustettiin vuonna 2007.

Yhteenliittymän jäseniä ovat muun muassa Google, Samsung Electronics, LG Electronics, HTC, Sony, Dell, Motorola, Intel, Qualcomm, Texas Instruments, Nvidia, Vodafone, NTT DoCoMo, T-Mobile ja Sprint Nextel.

## Katso myös
* Android Open Source Project

## Lähteet

## Aiheesta muualla
* Open Handset Alliancen verkkosivut
Ode to the Bouncer

**Ode to the Bouncer** on kappale englantilais-tanskalais-suomalaisyhtye Studio Killersin esikoisalbumilta ''Studio Killers''. Se julkaistiin digitaalisesti albumin ensimmäisenä singlenä 9. toukokuuta 2011. Kappaleelle on tehty myös musiikkivideo, joka julkaistiin videopalvelu YouTubessa 7. huhtikuuta 2011.

Kappale menestyi kaikista parhaiten Alankomaissa, jossa se pääsi virallisen singlelistan kärkeen. Kahdenkymmenen parhaan joukkoon se pääsi myös Tanskassa ja Suomessa.

## Kappaleet
*;Digitaalinen lataus / Suomalainen CD-single
#

*;Eurooppalainen CD-single
#
#

*;Remix EP
#
#
#
#
#
#
#

## Listasijoitukset

## Lähteet
American Association

**American Association** voi tarkoittaa muun muassa seuraavia ammattilaisbaseball liigoja:

* American Association (1800-luku), Vuosina 1882–1891 toiminut Major League
* American Association of Professional Baseball Clubs, vuosina 1902–1962 ja uudelleen 1969–1997 toiminut  Triple-A tason ns. Minor League (alempi sarja)
* American Association of Independent Professional Baseball, Vuonna 2006 perustettu ns. riippumaton liiga.

**American Association** voi tarkoittaa myös:
* American Football League (1936–1950) nimisen alemman tason amerikkalaisen jalkapallon liigan nimi 1936–1941
Paroni von Münchhausenin seikkailut (vuoden 1988 elokuva)

**Paroni von Münchhausenin seikkailut** on vuonna 1988 ensi-iltansa saanut Terry Gilliamin ohjaama seikkailuelokuva.

Se oli *[[U.S. News & World Report]]* -lehden arvion mukaan koko 1980-luvun toiseksi suurimmat tappiot tuottanut Hollywood-elokuva sotadraama *[[Inchon!|Inchonin]]* jälkeen. Kriitikot suhtautuivat siihen melko suopeasti, ja elokuva sai neljä Oscar-ehdokkuutta: lavastuksesta, puvustuksesta, maskeerauksesta ja erikoistehosteista.

## Juoni
Perustuu Paroni von Münchhausenin henkilöön.

## Näyttelijät

* John Neville, Paroni von Münchhausen
* Sarah Polley, Sally Salt
* Eric Idle, Berthold / Desmond
* Jonathan Pryce, Horatio Jackson
* Oliver Reed, Vulcan
* Uma Thurman, Venus / Rose
* Bill Paterson, Henry Salt
* Charles McKeown, Rupert / Adolphus
* Winston Dennis, Bill / Albrecht
* Jack Purvis, Jeremy / Gustavus
* Ray D. Tutto (Robin Williams), Kuun kuningas
* Sting (*[[cameorooli]]*)

## Lähteet
* 
* Gilliamin haastattelu Munchausen-elokuvan teosta  (pdf) 
### Viitteet
Bilal Philips

**Abu Ameenah Bilal Philips** (1. heinäkuuta, 1947, Kingston, Jamaika)  on jamaikalaissyntyinen kanadalainen islamilainen opettaja ja saarnaaja.

**Dennis Bradley Philips**  syntyi Kingstonissa kristittyyn perheeseen. Hän kertoo kääntyneensä islaminuskoon vuonna 1972 petyttyään kristinuskoon. Hän opiskeli teologiaa Medinan yliopistossa, suoritti maisterin tutkinnon islamilaisessa teologiassa Riadin kuningas Saudin yliopistossa 1985 ja tohtorin tutkinnon Walesin yliopistossa 1994. Hänen väitöskirjansa käsittelee islamin eksorkistista perinnettä. Philips opetti kymmenen vuotta islamia ja arabian kieltä Dubain amerikkalaisessa yliopistossa. Hän on myöhemmin luennoinut ja opettanut Arabiemiirikunnissa, Dohassa Qatarissa, Sudanissa ja Chennaissa Intiassa.

Vuonna 2001 Philips perusti Islamic Online Universityn, joka tarjoaa ilmaista islamin opetusta internetin välityksellä. Hänen mukaansa opistolla on 150&nbsp;000 oppilasta, joista 44 Suomessa. Philipsillä on myös oma ohjelma dubailaisella Peace TV -satelliittikanavalla.

Philipsiltä on estetty pääsy moniin maihin kuten Britanniaan ja Australiaan, koska hänen radikalisminsa on katsottu haitalliseksi. Saksa määräsi Philipsin poistumaan maasta vuonna 2011, kun Philips oli todennut, että homoseksuaalit pitää islamin mukaan tuomita kuolemaan. Maahantulokielto kumottiin vuonna 2013. Yhdysvalloissa Philips on mustalla listalla, koska hänellä epäillään olevan yhteyksiä terrorismista epäiltyihin.

## Mielipiteet
Philipsin mielestä raiskausta avioliiton sisällä ei ole olemassa. Kuolemanrangaistus on hänen mielestään vaihtoehto homoseksuaalien tai aviorikkojien rankaisemiseen. Philipsin mukaan itsemurhapommituksiin ei pidä suhtautua samoin kuin muihin itsemurhiin vaan sotatoimina, koska hänen mielestään itsemurhapommittajien tavoitteena on suojella omia tovereitaan. Itsemurhaa pidetään usein islamilaisen lain vastaisena. Philips on sanonut vastustavansa al-Qaidaa.

## Suomen-vierailu

Suomessa Philipsin maahantulosta heräsi keskustelua ja muun muassa perussuomalaisten kansanedustaja Olli Immonen vaati maahantulon estämistä. Philips piti kuitenkin maaliskuun lopussa 2014 Suomessa tiedotustilaisuuden medialle, jonka jälkeen hän luennoi vieraille. Seminaariin osallistui lauantaina vajaat 200 kuuntelijaa, mutta lisää väkeä virtasi paikalle koko ajan tilaisuuden edetessä.   Seminaarin tarkkaa paikkaa ei kerrottu julki, sillä järjestäjät pelkäsivät äärioikeistolaisten tahojen ilmaantuvan paikalle häiriköimään.  Philipsin viesti Suomen muslimeille oli, että kouluttautukaa ja menkää töihin. Philips kertoi myös, että islam on keskitien polku, jota kulkiessa ihmisten tulee välttää ääriaineksia oikealla ja vasemmalla. Philips lisäksi korosti ettei terrorismi kuulu islamiin, vaan se on nimenomaan islamin vastaista.  Philipsin mukaan Suomen muslimeilla on velvollisuus osallistua yhteiskunnan kehittämiseen. Muslimien on noudatettava kyseisen maan lakeja, jossa asuvat. 

## Lähteet

## Aiheesta muualla
* http://www.bilalphilips.com/
* http://www.islamiconlineuniversity.com/
PCI-SIG

**PCI-SIG** (**Peripheral Component Interconnect Special Interest Group**) on tietotekniikkayhtiöiden konsortio, joka määrittelee Peripheral Component Interconnect (PCI), PCI-X ja PCI Express (PCIe) -liitäntöjen standardit. Se perustettiin aluksi auttamaan jäsenyrityksiä uuden PCI-liitännän toteutuksessa ja siihen liittyvien ongelmien ratkomisessa. Yhdistyksestä tuli voittoa tavoittelematon ja se nimettiin virallisesti PCI-SIG:ksi vuonna 2000.

PCI-SIG:in tekemät määritelmät ovat ilmaiseksi saatavilla sen jäsenyrityksille. Muille niitä myydään paperimuodossa 1000-3500 dollarilla ja kokonaisuudessaan CD:llä 5000 dollarin hintaan.

## Lähteet
Filmfare Awards South 2004

**Filmfare Awards South 2004** oli 23. heinäkuuta 2005 Hyderabadissa pidetty tilaisuus, jossa palkittiin vuoden 2004 parhaat eteläintialaiset elokuvat. Se oli 52:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.

## Eniten palkintoja saaneet elokuvat

### Kannada
* 5 palkintoa: *[[Apthamitra]]*

### Tamili
* 4 palkintoa: *[[Autograph (elokuva)|Autograph]]*
* 2 palkintoa: *[[7G Rainbow Colony]]*, *[[Ghilli]]* ja *[[Peralagan]]*
* 1 palkinto: *[[Ayudha Ezhuthu]]* ja *[[Kaadhal]]*

### Malajalam
* 3 palkintoa: *[[Kazhcha]]*
* 1 palkinto: *[[Akale]]* ja *[[Perumazhakkalam]]*

### Telugu
* 4 palkintoa: *[[Varsham]]*
* 2 palkintoa: *[[Shankar Dada MBBS]]*
* 1 palkinto: *[[Arjun (elokuva)|Arjun]]*, *[[Arya (elokuva)|Arya]]*, *[[Pedababu]]* ja *[[Sye]]*

## Voittajat

### Kannada
* Paras elokuva: *[[Apthamitra]]*
* Paras ohjaaja: P. Vasu – *[[Apthamitra]]*
* Paras miesnäyttelijä: Vishnu Vardhan – *[[Apthamitra]]*
* Paras naisnäyttelijä: Soundarya – *[[Apthamitra]]*
* Paras musiikki: Guru Kiran – *[[Apthamitra]]*

### Tamili
* Paras elokuva: *[[Autograph (elokuva)|Autograph]]*
* Paras ohjaaja: Cheran – *[[Autograph (elokuva)|Autograph]]*
* Paras miesnäyttelijä: Surya – *[[Peralagan]]*
* Paras naisnäyttelijä: Sandya – *[[Kaadhal]]*
* Paras koomikko: Vivek – *[[Peralagan]]*
* Paras antagonisti: Prakash Raj – *[[Ghilli]]*
* Paras miessivuosa: Madhavan – *[[Ayudha Ezhuthu]]*
* Paras naissivuosa: Mallika – *[[Autograph (elokuva)|Autograph]]*
* Paras musiikki:
** Bharadwaj – *[[Autograph (elokuva)|Autograph]]*
** Yuvan Shankar Raja – *[[7G Rainbow Colony]]*

### Malajalam
* Paras elokuva: *[[Kazhcha]]*
* Paras ohjaaja: Blessy – *[[Kazhcha]]*
* Paras miesnäyttelijä: Mammootty – *[[Kazhcha]]*
* Paras naisnäyttelijä: Geetu Mohandas – *[[Akale]]*
* Paras musiikki: Jaya Chandran – *[[Perumazhakkalam]]*

### Telugu
* Paras elokuva: *[[Varsham]]*
* Paras ohjaaja: Sukumar – *[[Arya (elokuva)|Arya]]*
* Paras miesnäyttelijä: Chiranjeevi – *[[Shankar Dada MBBS]]*
* Paras naisnäyttelijä: Trisha – *[[Varsham]]*
* Paras koomikko: Sunil – *[[Pedababu]]*
* Paras antagonisti: Pradeep Rawat – *[[Sye]]*
* Paras miessivuosa: Srikanth – *[[Shankar Dada MBBS]]*
* Paras naissivuosa: Keerti Reddy – *[[Arjun (elokuva)|Arjun]]*
* Paras musiikki: Devi Sri Prasad – *[[Varsham]]*

### Tekniset ja erikoispalkinnot
* Paras kuvaaja: S. Gopal Reddy – *[[Varsham]]* (telugu)
* Paras koreografi: Raju Sundaram – *[[Ghilli]]* (tamili)
* Paras miestulokas: Ravi Kishna – *[[7G Rainbow Colony]]* (tamili)
* Elämäntyöpalkinto:
** K. R. Vijaya
** Ramoji Rao

## Lähteet
Major League Baseball -kausi 1883

**Major League Baseball -kausi 1883** käsitti kaksi erillistä liigaa. Vuodesta 1876 toiminut National League ja 1882 aloittanut American Association. Liigojen välisiä otteluita ei kaudella pelattu

## Major League

## Aiheesta muualla

* Baseball almanakka - National League 1883
* Baseball almanakka - American Association 1883
Haikka (täsmennyssivu)

**Haikka** tarkoittaa seuraavia:

* Haikka, niemi Jyväskylän Säynätsalossa
* Haikka, Pirkkalan 4. kunnanosa
* Haikka, vanerialan yritys, joka liitettiin Aug. Eklöfiin
* Olli Haikka (s. 1966), toimitusjohtaja ja elokuva- ja televisiotuottaja.
Maailma sanojen vankina

**Maailma sanojen vankina** oli Yle TV2 -kanavalla vuosina 1992–1998 esitetty mediakriittinen ajankohtaisohjelma, jossa käsiteltiin tiedotusvälineiden tapaa uutisoida politiikan ja yhteiskuntaelämän ilmiöitä. Ohjelma kehittyi journalismikritiikin kautta yleisen mediakritiikin suuntaan. Se sisälsi itseironiaa sekä keksittyjä asiantuntijoita, kuten ranskalainen filosofi Albert France de North. Ohjelman katsojaluvut olivat parhaimmillaan yli 700&nbsp;000.

Ohjelman vetäjinä olivat toimittajat Erkki Saksa ja Risto Eronen. Muita keskeisiä tekijöitä Jyrki Lehtola, Reeta Kivihalme,  Kimmo Norokorpi, Kari Kontio ja Anu Kantola sekä ohjaajina Tiina Roisko ja Päivi Ojala.

*Maailma sanojen vankina* -työryhmä sai Vuoden Kiila -palkinnon vuonna 1994.

## Lähteet
Ania Monica Caill

**Ania Monica Caill** (s. 24. lokakuuta 1995) on romanialainen alppihiihtäjä, joka edustaa CS Caraimanul Buşteni -seuraa.

Caill osallistui Sotšin olympialaisissa 2014 superalppiyhdistetyssä 22:nneksi, supersuurpujottelussa 30:nneksi ja suurpujottelussa 51:nneksi. Alppihiihdon maailmanmestaruuskilpailuissa 2015 Caill sijoittui suurpujottelussa 54:nneksi. Vuoden 2019 MM-kilpailuissa hän oli supersuurpujottelussa 28:s ja syöksylaskussa 37:s. Alppihiihdon maailmancupissa Caill kilpaili ensimmäisen kerran St. Moritzissa joulukuussa 2013. Hän ei ole saavuttanut MC-pisteitä.

## Lähteet
Makomako

**Makomako** (*Anthornis melanura*) on mesikoiden heimoon kuuluva varpuslintu. 

## Levinneisyys
Makomakoa tavataan Uudessa-Seelannissa. Sen kannaksi arvioidaan vähintään 12&nbsp;000 yksilöä, mutta kanta on todennäköisesti suurempi. Laji on luokiteltu elinvoimaiseksi.

## Lähteet
Ruskomesikko

**Ruskomesikko** (*Pycnopygius ixoides*) on mesikoiden heimoon kuuluva varpuslintu.

## Levinneisyys
Ruskomesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa harvinainen, vaikkakin se jää helposti huomaamatta. Sen ei kuitenkaan uskota olevan vaarassa, ja laji on luokiteltu elinvoimaiseksi.

## Lähteet
Pauli Salmi

**Pauli Salmi** (8. joulukuuta 1904 Alatornio – 20. lokakuuta 1975 Kemi) oli suomalainen kirjailija.

## Teoksia
* *Jätkän testamentti* : romaani.  OK-kirjat, Tornio 1973

## Lähteet
* 
* Kirjasampo.fi : Pauli Salmi
Porojärvi

**Porojärvi** on järvi Tornionjoen päävesistössä. Se sijaitsee Enontekiöllä, Käsivarren erämaassa, Lapin maakunnassa. Järven rannalla oleva eräkämppä on nimetty tunnetuimman käyttäjänsä mukaan *Kekkosen kämpäksi*. Järvi kuuluu koskimelojien suosimaan yli 500 kilometrin pituiseen melontareittiin Könkämäeno–Muonionjoki–Tornionjoki.

## Lähteet
Annuli Jährn

**Hagar Valborg Annuli Jährn** (o.s. **Lagerstam**, 29. maaliskuuta 1905 Tornio – 20. joulukuuta 1991) oli suomalainen kuvittaja ja ruotsin kielellä kirjoittanut lastenkirjailija. Annuli Jährn oli myös postikorttitaiteilija, joka käytti korteissaan signeerausta *A.&nbsp;J.*

Jährnin vanhemmat olivat asematarkastaja Fredrik Lagerstam ja Signe Hildegard Montell. Hän oli naimisissa vuodesta 1926 helsinkiläisen myyntipäällikkö Rafael Jährnin kanssa.

## Teoksia
* *Barnens tomtevänner* ; teksti ja kuvitus Annuli Jährn. Bildkonst, Helsingfors 1940, 5. uppl. 1945, suomeksi nimellä *Lasten tonttuystävät*. Kuvataide, Helsinki 1940, 6. painos 1946
* *Fröken Rödlock*. Söderström, Helsingfors 1943

## Lähteet
* 
* Svenskt författarlexikon 2. 1941-1950 (Projekt Runeberg) 
* Aarresalkku 21.5.2013 : Suomalaisia postikorttitaiteilijoita  

### Viitteet
Marino Girolami

**Marino Girolami** (1. helmikuuta 1914 Rooma – 20. helmikuuta 1994 Rooma) oli italialainen elokuvaohjaaja ja käsikirjoittaja.

Girolami opiskeli Rooman Kokeellisessa elokuvakeskuksessa ja työskenteli Mario Soldatin ja Renato Castellanin apuohjaajana. Hänen ensimmäinen ohjaustyönsä oli *[[Pakeneva nainen]]* (*La strada buia*) vuonna 1949. Girolami teki kymmenittäin komedioita ja muita viihde-elokuvia kunnes vetäytyi alalta 1980-luvun puolivälissä. Hänet tunnetaan myös taiteilijanimillä **Frank Martin**, **Jean Bastide**, **Fred Wilson** ja **Franco Martinelli**.

Girolami on ohjaaja Romolo Guerrierin veli sekä ohjaaja Enzo G. Castellarin ja näyttelijä Ennio Girolamin isä.

## Lähteet

## Aiheesta muualla

* Elonet: Marino Girolami
* Internet Movie Database: Marino Girolami